روسیه اروپا بیرلیگی تامانیدن قبول قیلیب آلینگن چیکلاو قراری گه قرشی بعضی بیر آلمان خوفسیزلیک و استخبارات تشکیلاتلری نینگ یوقاری سویه لی مقاملری نینگ اولکه گه کیریشلرینی منع قیلیب قویدی.
آلمان فدرال مجلسی، 2015 ییلی تورلی سایبر هجوملرگه دوچ قالیب بیلگی زیربناسی (IT) سی چوکیب کیتگندی. برلین باشقرووی 2015 ییلی آلمان فدرال مجلسی گه بولگن سایبر هجومده روس ایزی نینگ بولگن لیگینی ادعا ایتگندی.
روسیه تشقی ایشلر وزیرلیگی تامانیدن بیریلگن بیاناتده  بیلدیریشیچه اروپا بیرلیگی روسیه گه قره ته بیر تامانلمه ینگی بیر چیکلاو پاکتینی عملی قیلیش اوچون بونی بهانه قیلدی. 2020 ییلی 22 اکتوبر آییده اروپا بیرلیگی کینگشی ایککی ته روس تبعه سی بیلن بیرته روس کمپنیسی اوچون چیکلاو قراری قبول قیلیب آلدی.
اروپا بیرلیگی نینگ چیکلاو قراریگه جواب اوله راق روسیه توپراقلریگه کیریشی منع قیلینگن آلمان وطنداشلری رویخطینی کینگه یتیریش قرارینی قبول قیلیب آلدی.
آلمان مدافعه وزیرلیگی تیزیمی نینگ چوکاتیده بولگن خوفسیزلیک و استخبارات تشکیلاتلری نینگ بعضی بیر یوقاری سویه لی مقاملری اولکه گه کیریشلری منع بولگن رویخط گه کیریتیلدی.
بیاناتده چیکلاو رویخطی گه کیریتیلگن مقاملرنینگ آتلری گه اورین بیریلمه دی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
